
DISSERTATIO  MEDICA 


INAUGURALIS, 


DE 

PHTHISI  PULMONALI. 


P  R  O  OE  M I  U  M. 

QUandoquidem  alma  Academia  Edin» 
burgena  lege  sacra  sanxit,  quemque 
lauream  medicam  petentem,  opusculum  prius 
esse  prolaturum,  de  re  quavis  medica  aut 
literaria  conscriptum,  quam  ad  Do&oris  gra¬ 
dum  evehatur,  ego  medicinae  honores  jam 
ambiens,  ei  gerere  morem  statuo. 

DISSERTATIO  MEDICA 


Ex  variis  morbis  qui  tam  densa  mole  in 
genus  humanum  feruntur,  saevissimi  sunt,  qui 
fundiones  vitales  turbant.  Cum  mihi  ex  iis 
quendam,  de  quo  agerem,  eligere  contigerit, 
Phthisis  pulmonalis  ad  animum  succurrit, 
quippe  morbus,  quo  alius  nec  frequentior, 
nec  inter  homines  strages  tantas  tamque  mi- 
serandas  agit.  Adolescentiam  et  pulchritu¬ 
dinem,  eheu  I  vidimas  quasi  proprias  et  sibi 
devotas  ubique  conspicere  licet.  Ob  quae 
nostrorum  funera  mirum  in  modum  affedus, 
multa  suspiria  mecum  clanculum  duxi,  et 
tempus  exoptavi  solicitus,  quo  studia  nostra 
maturiora,  nos  edocerent,  quibus  tandem  ra¬ 
tionibus  impetus  hujusce  morbi  rapacissimos 
compescere  potuerim  :  etiamnum  vero,  proh 
dolor  !  multum  restat  operis,  multumque  for¬ 
san  in  sternum  restabit.  Sperandum  est 
tamen,  operam  ad  causas  hujusce  mali  inves¬ 
tigandas  impensam,  et  methodum  principiis 
obstandis,  et  ipsi  morbo  medendo  aptam, 
minime  irritam  fore. 

DEFINITIO. 

Cei.  Cullenus  sub  Classe  ptrexiarum,  et 
in  Ordine  hjemorrh agi arum  disponit,  et  sic 
breviter  definit : 

“  Corporis  emaciatio  et  debilitas,  cum  tussi, 
“  febre  he&ica,  et  plerumque  expedloratione 
“  purulenta.” 


DESCRIPTIO  MORBI. 

Misera  haec  tabes,  de  qua  agitur,  nulli  for¬ 
san  regioni,  per  totum  orbem  terrarum,  omni¬ 
no  est  ignota  ;  sub  coelo  vero  vario  et  mutabili 
quam  maxime  grassatur.  Genus  femininum, 
prae  virili ;  et  utrumque  ab  aetate  pubere  ad 
annum  forsan  usque  trigesimum  quintum, 
ut  plurimum  adoritur.  Ex  contagio  originem 
ducere  multis  persuasum  est.  Aliter  aliis,  et 

jure  ut  mihi  videtur.  Incipiente,  utcunque, 
phthisi,  aeger  fere  tussi  aut  tussicula  levi  et 
sicca  corripitur,  motu,  et  sub  nodis  accessu 
auda  ;  de  doloris,  aut  stridurae,  aut  ponderis, 
in  pedore  vel  latere,  sensu  queritur.  Dyspnoea 
vexat ;  sub  quavis  exercitatione  augetur ;  et 
vesperi  imprimis  recursat,  unde  somnus  mul¬ 
tum  turbatur.  Pulsus  durus  et  modice  celer. 
Alvus  fere  difficilis.  Tussis  paulatim  fre- 
quentior,  et  uni  lateri  quam  in  alio  incumbenti 
molestior  evadit.  Febris  aut  febricula  vesperi 
praesertim  observatur,  et  cum  levi  horrore 
quandoque  repetit  ;  plerumque  vero  absque 
ullo  horrore  praegresso,  sola  pulsus  celeritate, 
calore  audo,  et  rubore  genarum  circumscripto, 
se  manifestat.  Sitis  raro  urget,  et  cibi  appe¬ 
tentia  parum  prosternitur.  Hisce  signis  prae¬ 
gressis,  succedit  gradatim  emaciatio.  In  volis 
manuum  molestus  caloris  sensus  habetur,  et 
pedum  plantae  quasi  ardent.  Lingua  rubra 
et  aliquando  inflammata  evadit  ;  et  demum, 
super  eam,  et  in  faucibus,  aphthae  efflorescunt. 
Oculi,  qui  olim  radiabant,  languescunt,  et 
margaritarum  colorem  aemulantur.  Expec- 

toratio  nt  liberior,  copiosior,  et  purulentior, 
et  subinde  cruore,  aut  sanie,  aut  floridi  san¬ 
guinis  lituris  admista.  Pulsus  pleni,  et  etiam 
primo  mane  citatiores  feruntur.  Tussis  et 
dolor  lateris  ingravescunt.  Vox  redditur 
rauca,  respiratio  crebra  et  molesta.  Sitis  au¬ 
getur,  et  cibi  appetitus  minuitur.  Febris 
hedica  magis,  magisque  increscit,  et  meridie 
et  vesperi  ingravescit.  Accessionem  vesperti- 
tinam  sudor  colliquans,  minime  criticus,  et 
nihil  certi  levaminis  adferens,  excipit,  qui 
primum  circa  caput  pedusque  contentus,  per- 
sistente  morbo,  magis  profusus,  magisque  fluit, 
et  dein,  omnibus  corporis  undique  partibus 
prorumpit.  Urina,  alto  colore  tinda,  materiem 
quasi  laterem  in  pulverem  tritum,  deponit. 
Sub  hoc  stadium  succedunt  suprema  corporis 
macies,  virium  quam  maxima  prostratio  ;  ex¬ 
screatio  difficilis ;  et  summa  spiritus,  cum  metu 
suffocationis,  difficultas.  Vesperum  versus, 
pedes  tumescunt.  Urinae  fluxus  minuitur, 
facies  constrida  expallescit,  et  auda  usque  vi 
mali,  defluunt  capilli;  ungues  incurvantur; 
oculi  subsidunt,  et  quasi  excavati  fiunt ;  ca- 

ligo  eorum  invalescit.  Diarrhoea  colliquans 
et  sputi  suppressio,  cum  magna  anxietate, 
quae  hoc  in  stadio  vehementer  urget,  mortem 
in  propinquo  esse  praenunciant.  Demum  fit 
delirium,  et  suspensa  tandem  respiratione, 
aeger,  verum  cadaver  referens,  solis  propedum 
ossibus  et  cute  relidtis,  ex  vita  tranquille  ena¬ 
tat,  et  placida  mergitur  morte. 

Talis  est  morbi  generalis  decursus;  varia 
vero  variis  temporibus  ejus  est  duratio  et  ve¬ 
hementia  ;  nunc,  cito  ad  exitum  rapit ;  nunc, 
et  haud  infrequenter,  per  duos  et  amplius 
annos,  laborantem  exhaurit  maceratque.  Sub 
aestatem  namque,  morbus  aut  evanescat,  aut 
remittat,  et  aegri  sub  sanitatis  specie,  vana 

i 

spe  ladlantur  :  fomes  vero  quasi  in  cineribus 
latitat,  novos  postea  tumultus  suscitaturus. 
Revertente  igitur  autumno  aut  hyeme,  re¬ 
vertitur  et  morbus,  et  hoc  modo  iterum 
iterumque  abeat  redeatque.  Plerique  tamen 
phthisici  ultimo  pereunt ;  serius  enim  vel 
ocius,  omnia  jam  didla  in  historia  morbi 
symptomata  redeunt,  dum  nova,  nempe  tu- 

bercula,  pus  collegerunt,  et  rumpuntur,  et  ad 
extremum  perdurant  ingravescuntque. 


CAUS^  PRiEDISPONENTES. 

JEtas  mirum  in  modum  ad  hunc  morbum 
proclives  facit ;  et  etiamsi  nulla  fere  astas, 
sexus  aut  temperamentum,  ab  ejus  periculi 
labe  exempta,  ab  anno  tamen  decimo  oc¬ 
tavo,  ad  trigesimum  quintum,  maxime  gras¬ 
satur  ;  quoniam  secundum  corporum  nos¬ 
trorum  legem,  tum  ad  pulmones  sanguinis 
fluxus  major  fit;  adeoque  insidiosa  est  morbi 

■r  ~  !^>  *  f  i.  ^  ,  .  M  jt  3  “l1  |“|r  f  CJ  R  O 

natura,  ut  sexum  muliebrem,  prae  virili,  in 
universum  adoriatur,  et  in  ipso  aetatis  flore, 
venustissimae  formae  juvenes  utriusque  sexus, 
rapiat.  Satis  quoque  constat  a  temperamen- 

V  '  •.  ,  ■; 

to  multum  pendere,  et  sanguineum  esse  huic 
morbo  magis  obnoxium  ;  cujus  notae  sunt, 
cutis  mollities,  laevitas  et  nitor  amabilis ; 
oculi  et  capilli  ad  albedinem  quam  nigritiem 
viciniores,  ingenii  vis  et  claritas,  &c.  Nota- 

tur  etiam  quod  certus  corporis  habitus,  vel 
specialis  systematis  conformatio,  ad  phthisin 
disponit.  Eos,  quibus  thorax  male  confor¬ 
matus,  contradlus,  angustus  et  incapax  sese 
explicandi,  collum  procerum  et  tenue,  sca¬ 
pulae  alarum  instar  prominentes,  et  praecipue 
labes  haereditaria  cum  scrofulae  indiciis,  sine 
qua  pauci  in  morbum  incidunt,  imprimis 
adficit. 


CAUSJE  EXCITANTES. 

i 

Quoniam  varias  et  prope  innumeras  cau¬ 
sas,  quae  hunc  morbum  excitent,  longum,  ar¬ 
duum,  et  difficillimum  describere  foret,  et 
praeterea,  limites  huic  chartulae  assignatos 
multum  transiret,  de  praecipuis  tantum  men¬ 
tionem  facere  statuo.  Haec  mihi  videntur 
esse, 

imo,  Hamoptysis . — Sanguis  ex  vasis  pul¬ 
monis  effusus,  etiamsi  raro,  quandoque  ta¬ 
men,  ulcus  inducere  potest ;  si  larga  sit  rup- 

i  ' 

tura,  vulnusque  prima  intentione  sanari  ne¬ 
queat  ;  sanguis  namque,  aut  serum,  extra- 
vasatus,  vel  per  substantiam  cellulosam,  vel 
pulmonum  cellulas  pervagetur,  unde  phthisis 
oriatur ;  parvam  quoque  rupturam  saepius 
repetitam  simile  malum  sequi  potest,  et  prae¬ 
cipue  si  in  phthisin  jam  adsit  proclivitas. 

ado,  Pneumonia.— Haec  perraro,  nunquam 
forsan,  nisi  in  proclivibus,  phthisin  gignit; 
pneumonia  resolutione  frequentius  suppri¬ 
mitur  ;  si  vero,  quando  ulcus  superveniat, 
hoc,  pure  ex  pedore  egesto,  plerumque  con¬ 
solidatur. 

3tio,  Asthma, — multos  inter  medicos  causa 
excitans  habetur :  experientia  vero  multi¬ 
plici,  et  quotidianis  observatis,  docemur, 
quod  multi  hoc  morbo  fatigati,  phthisi  nun¬ 
quam  induda,  persenescant. 

4to,  Catarrhus,  —  Nemini  non  notum  est 
quandoque  catarrhum  excipere  phthisin,  aut 
inflammatione  ad  pulmones  propagata,  aut 
tuberculis,  si  valida  et  diuturna  tussis  nimis 
pulmonem  quassaverit,  irritatis  et  inflam¬ 
matis,  aut  sanguinis  fluxu  per  pulmones  ini- 

pedito,  unde  vasa  eorum  rupturae  magis  ob¬ 
noxia  redduntur. 

5to,  Tubercula,— Inter  omnes  constat  me¬ 
dicos,  tubercula  scrofulosum  corporis  habi¬ 
tum'  ut  plurimum  comitari,  et  phthisin  ex 
tuberculis  prae  aliis  causis,  oriri,  aeque  con¬ 
stat  ;  scrofula  igitur  affedti,  hanc  labem  qua¬ 
si  haereditario  jure  sibi  vindicare  videntur. 
Ad  quod  stabiliendum  Professoris  nostri  exi¬ 
mii  verba  proferre  liceat  :  “  Magna  certe  si¬ 
militudo  et  analogia  est  inter  tubercula  et 
ulcera  phthisica  in  pulmonibus,  et  tumores 
abscessusque  scrofulosos  in  caeteris  corporis 
partibus 

6tb,  Acri s  quoque  materia ,  et  pulvis  ore 
assumptus,  phthisin  quandoque  inducere  cre¬ 
duntur,  aut  concrescendo  et  quasi  tubercula 

formando,  aut  jam  formata  acrius  irritando; 
ideoque  multi  artifices,  molitores  nempe,  la¬ 
picidae,  linurgi,  quique  similes  exercent  artes, 
hujusce  mali  periculum  adeunt.  Ex  siphyiide 
haec  similiter  oriri  putatur.  Acrimonia  a 


*  Vid.  Gregor.  Tent.  Inaug. 

variis  morbis  orta,  variola  nimirum,  morbil 
lis,  scarlatina,  et  praesertim  a  scrofula,  eun 
dem  effedtum,  Culleno  testante,  praestat. 


DIAGNOSIS, 

Quippe  quae  in  re  medica  quandoque  dif¬ 
ficillima,  aeque  ac  semper  utilissima,  medici 
quam  maximam  attentionem  meretur.  Mor¬ 
bi  igitur  quibus  cum  hoc  nostro  aliquid  com¬ 
mune  est,  quatenus  sciam,  sunt'  Catarrhus, 
Pneumonia,  Asthma,  et  Empyema  ;  qui  ne 
simul  confundantur,  de  differentiis  quae  in¬ 
ter  eos  phthisinque  existunt,  pauca  ordine 
dicentur. 

Catarrhus ,  —  vel  autumno  vel  h verne  ut 

7  v' 

plurimum  adoritur,  frigoris  semper  noxam 
subsequitur,  cui  superveniunt  coryza,  rau¬ 
cedo;  ab  ipso  morbi  initio  tussis  cum  muci 
expecfioratione,  et  plerumque  cedens  aestati, 

morbus  est. 

E  contra,  autem,  phthiseos  indicia  profert 
tussis  vel  tussicula,  non  protinus  ab  initio, 
non  semper  a  frigore  orta ;  vere  vel  autumno 
praecipue  infestans  ;  non  aestate  decedens ;  ini¬ 
tio  sicca,  paulatim  et  ita  clanculum  obrepens, 
ut  ab  aegro  vix  percipiatur,  omnino  negli- 
gatur,  et  medicum  etiam  aliquando  lateat, 
praecipue  si  post  praegressam  haemoptoen  non 
sequatur.  Tussis  fit  paulatim  crebra  et  mo¬ 
lesta,  spiritus  difficilis ;  supervenientes  dein 
macies,  cum  debilitate,  tuberculum  in  pul¬ 
mone  haud  obscure  latescere  docent,  quod 
certius  et  evidentius  fit,  cum  pus  exscreatur 
et  febris  heffiica ,  a  Culleno  ita  descripta, 
formatur  : 

“  Febris  quotidie  revertens,  accessionibus 
meridianis  et  vespertinis,  remissione,  rarius 
apyrexia,  matutina  ;  plerumque  sudoribus 
nodurnis,  et  urina  sedimentum  furfuraceo- 
lateritium  deponente.” 

Pneumonia .> — Notae,  quibus  phthisis  ab  hoc 
morbo  dignoscatur,  satis  conspicuae  sunt ;  ab 
eo  nartique  phthisis,  tardo  aggressu,  absentia 

doloris  pungentis  et  vehementis,  et  magnae 
pyrexiae,  haud  difficilis  discretu  est. 

Asthma . — Discrimen, quod  phthisin  inter  et 
asthma  intercedit,  raro  confunditur,  quippe 
quod  affiedio  est  spasmodica,  paroxysmis  in¬ 
vadens,  et  antispasmodicis  sublevatur. 

Empyema.— Diagnosin  empyema  inter  et 
phthisin  facere,  aliquando  sane  arduum  est, 
pleraque  namque  signa  utrisque  communia 
sunt ;  ex  priore  tamen  morbi  historia  consi¬ 
deranda,  naturam  ejus  quodammodo  detegere 
possumus  ;  post  praegressas  enim  pneumoniam 
et  pleuritidem  plerumque  sequitur,  et  porro, 
sensu  saepe  in  pedore  fluduationis  stipatur. 


PROGNOSIS. 

Secundum  morbi  progressum,  et  varios 
fontes  unde  phthisis  pulmonalis  fluat,  varias¬ 
que  circumstantias  aegrum  spectantes,  variam 

prognosin  deducimus.  Ex  phthisi  etiam  in¬ 
cipiente,  faustum  eventum  sperare  et  promit¬ 
tere  vix  licet ;  confitendum  enimvero,  qua¬ 
cunque  de  causa  ortam  phthisin,  inter  mor¬ 
bos  graves  et  curatu  difficillimos  collocandam 
esse.  Vita  vero,  utut  spei  incerta?,  saepenumero 
adhibita  cura,  tametsi  pulmonis  ulcus  adfuerit, 
regimine  bono  et  prudente  medicamentorum 
administratione,  per  longos  annos  protrahi  po¬ 
tuerit  ;  et  praecipue  si  respiratio  fuerit  facilis  ; 
haemoptoe  parca  neque  saepius  iterata,  tussis 
mitis ;  expecloratio  libera,  non  olida  ;  thorax 
capacior  ;  habitus  corporis  natura  validus  ;  et 
tabes  a  parentibus  non  transmissa  :  limitesque 
forsan  rationis  verique  haud  transeamus,  si 
pro  certo  asseramus,  quod  aegri  diu  phthisi  fa¬ 
tigati,  omni  tandem  materie  purulenta  rejecla, 
bene  se  habeant,  bonoque  corporis  habitu  fru- 
entes,  non  raro  persenescant.,  Deplorandum 

i 

vero,  quod  huic  contrarium  saepius  occurrat, 
et  omni  medicorum  opera  exhausta  elusaque, 
vita  demum  cum  morte  commutetur,  eoque 
celerius  quo  plura  simul  tubercula  in  inflam¬ 
mationem  et  suppurationem  abeunt. 

RATIO  QUORUMDAM  SIGNORUM. 

? 

Ut  omnia  operae  pretium  non  est,  ita  sig¬ 
norum  unum  alterumve  praecipuum  explicare 
tentabo. 

‘Tussis, — Primo  morbi  stadio  ab  tuberculo¬ 
rum  formatione,  inflammatione,  et  irritatione 
originem  trahit ;  stadio  vero  proyedftiore,  et 
morbo  maturo,  et  ab  his,  et  ex  pure  effuso, 
exoritur. 

Dyspnoea  et  pe  dius  gravatum, — oriuntur,  vel 
a  thorace  male  conformato,  vel  a  tuberculis, 
quae  obstant,  quo  minus  libere  pulmones  per¬ 
meare  sanguis  potuerit,  vel  pulmonum  dilata¬ 
tionem  impediunt. 

De  Febris  Hediicce  causa  diu  inter  medicos 

t  .  x 

disceptatum  fuit,  et  etiamnum  sub  judice  lis 
est.  Quamobrem,  de  hoc  judicare,  aut  in  re 

tam  incerta  certos  fines  ponere,  mihi  vix  licet. 
Ego,  utcunque,  puri  ex  pulmonibus  effuso 
absorptoque  libentius  tribuerim,  quod  in  san¬ 
guinem  receptum,  cor  et  arterias  acredine 
sua  stimulat,  calorem  praeter  naturam  auctum, 
hedicamque  ciet.  Hinc  quoque  citatiores  so¬ 
lito  pulsus  fiunt.  Eorundem  vero  celeritas, 
in  principio  mali,  inflammationi  et  irritationi 
tuberculorum,  et  sub  finem,  debilitati,  magna 
ex  parte,  tribuatur. 

Emaciatio,~?L  prava  cibi  digestione  et  assi- 
milatione,  febre  hedica  vires  depascente  et 
exhauriente,  et  adipe  resorpto,  induci  videtur. 
Obstrudio  quoque  pulmonum  ad  hanc  indu¬ 
cendam  haud  parum  conferat ;  aer  namque 
circumambiens,  omnibus  assentientibus,  ali¬ 
quid  ad  vitam  sustentandam  necessarium, 
semper  in  pulmones  se  cum  inducit. 

j Diarrhoea  colli quans,— et  ab  acredine  mor¬ 
bida  ad  intestina  translata,  qua  nimirum  glan¬ 
dulae  eorum  mucosae  stimulentur,  et  alvus 
praeceps  reddatur  ;  et  ab  exhalantibus  praeter 

t  • 

naturam  laxatis,  et  sudoribus  compressis,  exo¬ 
ritur :  ebque  magis,  si  eo  .humorum  impetus 

tendatur  :  lex  enim  rata  stabilitaque  est,  ex¬ 
ternas  inter  et  interiores  excretiones,  quod, 
prout  illae  procedant,  hae  comprimantur,  et 
vice  versa.  Ita  cutis  halitum  frigore  aut  ali¬ 
ter  suppressum,  diarrhoea  aut  urinae  fluxus 
excipit.  Et  similiter,  constrictione  vasorum 
ad  summam  cutem  amota,  et  diaplioresi  in- 
dudta,  urinae  quantitas  minuitur,  alvus  quies¬ 
cit,  quandoque  duci  difficilis  evadit. 


RATIO  MEDENDI. 

Ad  partem  utilissimam  nunc  venimus  spec¬ 
tandam,  quam  tamen  quam  levissime  exse¬ 
quar  :  varia  igitur  conamina  hujus  morbi  cu¬ 
randi,  antiquissimo  quoque  tempore  in  hunc 
usque  diem,  fadta,  dicere  recuso.  Talis  enim 
observationum  series  foret  longa,  fastidiosa,  et 
haud  operae  pretium  :  et  sane  post  prognosin 
adeo  infaustam,  et  organorum  afledtionem  tam 

intimum  cum  vita  cannabium  ineuntium,  de 
remediis  omnino  mentionem  facere,  alienum 
forsan  videatur  *  nulla  enim  hucusque  inven¬ 
ta  aut  explorata,  vi  specifica  pollere  videntur  ; 
nullaque  existere;  quorum  beneficio  phthisis 
vera  ad  sanitatem  perduci  queat,  est  quod  om¬ 
nes  boni  candidique  mecum  doleant.  Sed 
cum  adhuc  est  in  incunabilis,  multum  efficere 
possumus.  In  stadio  etiam  provecto,  etiamsi 
ejus  nunc  curatio  nec  ab  optimis  remediis  sit 
obtinenda,  causam  leniter  compescendo,  effec¬ 
tum  minorem  reddere  liceat :  in  illo  stadio, 
igitur,  incumbi  debeat,  ut,  urgentia  sympto¬ 
mata  mitigando,  si  in  totum  tolli  nequeant, 
pejoraque  ac  funesta  avertendo,  placide  magis 
peragatur  quod  de  vitae  curriculo  superest,  et 
ad  longius  tempus  protrahatur;  et  sane  auxi¬ 
lii  et  levaminis  quodque  possumus  adferre, 
crudele  et  inhumanum  foret  ea  negare.  Etsi 
igitur  nihil  spei  ad  salutem  reliquum  videatur, 
misericordia  taflos,  aegrum  respicere  decet. 
Ex  morbi  itaque  historia  undique  consideran¬ 
da,  ad  indicationes  duas,  curcitoriarn  nempe  et 
palliativam,  referri,  obvia  sane  ratio  est. 

Primo,- — Ad  diathesin  phlogisticam  minu¬ 
endam,  tubercula,  si  fieri  potest,  discutienda, 
aut  inflammationem  eorum  praeveniendam  vel 
amovendam. 

Secundo, — Symptomatum  quorundam  vio¬ 
lentiam,  compescendam  lesniendamque.  —  De 
quibus,  ordine,  pauca  dicendum  est. 

Primo  Consilio  convenit  regimen  ani  i  ph  lo¬ 
gisticum.  Ex  curatione  igitur  antiphlogistiea, 
imprimis  vasorum  depletionis  utilitas  habenda 
est,  nimirum  quod  praesentem,  hsemoptoen 
minuit,  et  imminenti  obviam  it,  habitum  in¬ 
flammatorium  congesti onemque  sanguinis  in 
pulmonum  vasis  amovet,  coque  tuberculorum 
formationi,  aut  saltem  inflammationi,  et  eorum 
augmini,  adversatur :  porro  pedtus  oppressum, 
dyspnoeam  audiam,  et  dolores  graves,  levat. 
Hoc  per  vensesedtionem  efficacius  efficitur. 
Primo  igitur  morbi  stadio,  quo  nimirum  ejus 
curationis  spes  aliqua  adest,  missione  sanguinis 
occurrendum  est,  non  semel  tantum,  sed  quan¬ 
doque  vicibus  iteratis ;  accurate  vero  ad  segri 
vires  attendatur,  an  majori  vel  minori  sangtii- 

nis  jacturae  essent  ferendas  ;  sanguinis  enim 
detradlio  corpus  relaxat,  debilitatemque  in¬ 
ducit,  quas  in  hoc  morbo,  pras  aliis,  plena  pe¬ 
riculi  res  est. 

Diaeta,  —  tenuis,  facili  solutione,  modice 
nutriente,  et  quas  bonum  chyli  pabulum,  fa¬ 
cile  assimilandum  daret,  nullo  modo  vero  ir¬ 
ritante  aut  phlogisticam  diathesin  accendente, 
esse  debet.  Plerumque  ex  oleribus,  frugi¬ 
bus,  farinaceis,  et  ladle,  constare  necesse  est. 
Laciis  insignem  usum  omnium  fere,  medico¬ 
rum  observata  confirmant,  medium  nimirum 
animalem  inter  et  vegetabilem  materiem  lo¬ 
cum  obtinentis,  carnis  stimulo  liberi,  et  mul¬ 
ti  boni  cibi  participis.  Itaque  certis  corpo¬ 
ris  conditionibus,  quibus  alimento  opus  est, 
et  quibus  stimulantia  haud  parum  nocerent, 
quam  maxime  accommodatum  est.  Et  e 

ladlis  generibus,  lac  humanum  tariquam  opti- 

* 

muni  laudatur  ;  lac  vero,  humanum  diffici¬ 
lius  obtinetur,  variisque  casibus  qui  tali  diaeta 
egeant,  haud  suffedturum  est ;  et  etiamsi  sese 
affatim  suppeteret,  plerique  tamen  fastidio 

aversarentur.  Quamobrem  asinino  magis  uti¬ 
mur,  quippe  quod  multum  habens  seri  dul¬ 
cis,  et  parum  caseosae  substantiae,  ad  lac  hu¬ 
manum  propius  accedit,  et  caeteris,  equino 
scilicet,  bovino,  caprino,  et  ovillo,  facile  pal¬ 
mam  praeripit.  Carnis  autem  et  piscium  ex 
usu  haud  ex  toto  interdicendum  est,  parca 
tamen  manu  porrigantur,  ad  vires  solummo¬ 
do  morbo  exhaustas  sustentandas,  deperdito- 
rumque  ja&uram,  si  fieri  potest,  reficiendam. 
Juscula  quoque  ex  carnibus  gelatinosis,  ossi¬ 
busque  contusis  confe&a,  quam  maxime  ac¬ 
commodata  sunt.  Ejusmodi  aegri,  praeterea, 
a  potu  spirituoso  probe  abstineant,  necesse 
est ;  vini  vero  modicus  usus  aqua  temperati 
ac  diluti,  quandoque  cum  fructu  praebeatur  ; 
et  si  labes  hereditaria  sit,  et  aeger  scrofula 
quoque  afficiatur,  ex  carnis  vinique  usu,  lar¬ 
giori  copia  adhibitorum,  haud  parum  boni 
est  exp.edt aridum. 

JL 

9 

Nimia;  omnes  animi  ojj  e  Silones,  fugiendae  ; 

i 

et  corporis  et  animi  aequabilis  quies  servanda 
est  3  motus  namque  tales,  sanguinis  fluxum 

aut  in  pulmonibus  nimis  sistunt,  aut  ad  pul¬ 
mones  majorem  faciunt  :  motibus  denique  ab 
omnibus,  quibus  pulmones  aut  nimis  concu¬ 
tiantur,  aut  eorum  vasa  distendantur,  nixu, 
scilicet,  corporis  urgente,  nimia  vocis  inten¬ 
sione,  instrumentis  musicis  inspiratione;  ac 
similibus,  aegri  quam  cautissime  sibi  cave¬ 
ant. 

Quod  coeli  rationem  attinet  ; — quo  mitius, 
quo  purius,  quo  aequalius  et  serenius  est  coe¬ 
lum,  eo  magis  phthisicis  proficuum  erit ;  tem¬ 
perate  calidum  igitur,  et  Jove  benigno  dota¬ 
tum,  septentrionalibus  potius  est.  Loca  a 
medicis  quam  laudatissima,  sunt  Gallia  Au¬ 
stralis,  Neapolis,  Melita,  Lusitania,  insula 
Madeira.  Aeris  tamen  aestus  aeque  ac  fri¬ 
gus  est  vitandus,  quorum  prior  si  nimius  sit, 
sanguinis  fluxum  accelerat,  sat  commode 
pulmones  permeare  impedit,  et  anxietatem 
et  dyspnoeam  securn  trahit.  Rursus  vero 
frigus  eadem  vi  pollet,  cutis  superficiem  in 
ardius  contrahendo,  perspirationem  occlu¬ 
dendo,  humores  retro  ad  interiora  urgendo, 
habitumque  sic  inflammatorium  accendendo  3 

et  sanguis  qui  nunc  majori  copia  interne  mit¬ 
titur,  saepius  tuberculis  viam  struit ;  et  si 
tubercula  jam  adsint,  in  ulcus  et  haemoptoen, 
ea  irritando,  finiri  facit  :  hinc  ita  temperan¬ 
dum  utrumque,  ut  neutrum  peccet  excessu. 
JEger,  porro,  si  ex  morbo  assurgescit,  caute 
sibi  caveat ;  si  aurae  enim  tantum  frigidius¬ 
culae  rivo  affletur,  facile  relabatur ;  saltem 
graviter  et  non  sine  laesione  ferat  :  quare 
agendum,  ut  habitus  corporis,  contra  frigoris 
saevitiam,  vestimentis  ex  lana  factis,  et  prae- 
pipue  laneo  indusio,  quippe  quod  ad  perspi- 
rationem  sustentandam  magis  accommoda¬ 
tum,  faciliusque  imbibendum  quod  exhalat 
de  cute,  neque  frigoris  sensum  cuti  impri¬ 
mit,  ut  solent  lintea,  dum  sudore  madescunt, 
cujus  frigoris  stimulo  vasa  cutanea  corrugen¬ 
tur,  stringanturque,  et  perspiratio  omnis  inhi¬ 
beatur,  circumspedte  muniatur.  Vestes  ve¬ 
ro  frigus  tantum  arceant,  corpus  nullo  modo 
gravent,  et  imprimis  a  pedum  plantis  frigus 
et  humiditas  defendantur.  Aer,  porro,  in 
cubiculo,  per  acrem  hiemem,  ita  tempera¬ 
tus  aegris  concilietur,  ut  calor  in  thermome - 

tro  Fahrenheitiano  gradum  6omum  vel  64tum 
signet,  quod  aliqua  ex  parte,  in  aliena  loca, 
sanitatis  ergo,  peregrinandi  necessitatem  tol¬ 
let  ;  hoc  enim  gradu  caloris,  perspiratio 
cum  aequabili  constantia  sustinetur.  Haec 
quum  ita  sint,  probe  manifestum  erit,  extre¬ 
ma  caloris  et  frigoris  esse  cavenda ;  utrisque 
enim  magna  nocendi  vis  inest» 

Exercitium. — Hujus  utilitatem  in  secunda 

» 

infaustaque  valetudine,  et  varios  operandi 
modos  dicere,  totam  dissertationem  sibi  ipsi 
posceret :  ego  igitur  genera  tantum,  et  quam 
levissime,  perstringam.  Exercitium,  quo  non 
datur  remedium  praesentius  nec  praestantius 
ad  tuendam  sanitatem,  morbosque  avertendos, 
duplex  est ;  aSHimm,  nempe,  et  passivum : 
a&ivum,  utpote  motus  a  propriis  musculis 
pera&us,  ad'  pulmones  sanguinem  validius 
concitat,  et  graves  saepe  turbas  ciet,  ideoque 
huic  morbo  rarius  accommodatum,  eoque 
minus,  quo  vehementius  erit. 

Passivum  eo  in  motu  consistit,  a  quo  corpus 
alienis  viribus  movetur  :  ejusmodi  sunt  equo, 
rheda,  nave  vehi. 

In  equo  gestationem  luculenta  testimonia 
prodesse  docent ;  equitationem  enim  ad  astra 
clarus  Sydenhamus  tollit,  mirifxcisque  lau¬ 
dibus  effert,  qua  nimirum  multos  a  phthisi 
liberasse  testatur ;  et  dicere  non  haesit,  equi¬ 
tationem  in  hoc  morbo  vires  efficaces  seque 
exerere  ac  corticem  Peruvianum  in  debellandis 
febribus  intermittentibus  et  hydrargyrum  in 
domanda  lue  venerea ;  et  aliis  locis  de  utili¬ 
tate  equitationis  in  hoc  morbo  mentionem  fa¬ 
cit.  Hujus  viri  celeberrimi  laudibus  de  hoc 
remedio,  consentientes,  nunc  dierum,  medi¬ 
corum  experientiam  et  audloiitatem  non  ha¬ 
bemus  ;  tristibus  namque  exemplis,  et  quoti¬ 
dianis  observatis,  tantum  boni,  quam  fama 
fertur,  inde  haud  oriri,  edocemur  :  quare 
ejusdem  mentis  non  possumus  esse,  etsi  nullum 
aliud  forsan  exercitationis  genus  praestantius 
invenietur. 

Rhedd  vehi,  et  praecipue  in  plano,  ubi  per¬ 
pauci  tantum  musculi  intenduntur,  aliquando 
prodest. 

Ex  gestatione  vero  in  nave ,  maximus  fruc¬ 
tus  est  expe&andus,  utpote  exercitium  nuru 

D 


cl6 


DISSERTATIO  MEDICA 


i  * 

quam  non  constans,  lene,  et  alacritate  et  tran¬ 
quillitate  quadam  animum  perfundens,  va¬ 
cantem,  nimirum,  gravioribus  curis,  cecono- 
micisque  familias  solicitationibus  ;  quadratque 
maxime  quibus,  ob  virium  prostrationem,  se- 
met  ipsi  movendi,  et  didtis  exercitii  generibus 
utendi,  facultas  non  est. 

Corporis  quoque  jaffiatio  pensilis ,  a  ceL 
Dodlore  Carmichael  Smyth  laudata,  utpote 
gestationis  genus  intra  omnes  uniuscujusque 
generis,  et  omni  tempestate  fruendum,  mul¬ 
tum  prodesse  invenietur. 

Exercitatio  vero,  quacunque  sub  forma, 
talis,  quam  vires  per  morbum  fracte  tolerare 
possunt,  primo  et  lenis  et  brevis,  esse  debet ; 
sensim  tamen  et  celeritate  et  diuturnitate  au¬ 
geatur,  meliusque  conducit,  minusque  fatigat 
matutinis  horis,  tempore  nimirum,  quo  ac¬ 
cessio  febrilis  minus  vexat,  cum  meridie  et 

circa  vesperam  febris  he&jca  exacerbari  so¬ 
leat. 

Digitalis  remedium  efficacissimum  phthisi 
afledlis,  a  variis  medicis  habetur;  smpius 
tamen  nulla  vi  speciali  aut  specifica  dotatam 

esse,  multiplici  exemplo  docemur;  morbum 
enim  saepenumero  non  modo  non  curat,  sed 
in  pejus  vertit,  imo  lethalem  multoties  reddit, 
saltem  oppressionem,  anxietatem,  et  debilita¬ 
tem  adaugere  videtur ;  eoque,  in  limitando 
ejus  usu,  cautela  magna  necessario  adhibenda 
sit.  Sed  cum  inter  omnes  constat,  digitalim 
vi  sedante  pollere,  in  morbi  igitur  initio  haud 
parvo  frudtu  adhibeatur,  quoniam  diathesi 
phlogistica  minuenda,  ad  augmen  tuberculo¬ 
rum  impediendum,  aut  vomicas  faciliores  ut 
sanentur  reddendas,  haud  parum  conferat. 
Et  propter  vim  diureticam,  oedema  quoque, 
quod  phthisin  comitatur,  minuit  ;  sed  in  ex¬ 
tremis  morbi  stadiis,  nullum  ex  hujus  medi¬ 
cinae  usu  fructum,  clari  praxi  medica  asserunt, 
esse  expectandum. 

Cicuta  in  curanda  scrofula  maximum  auxi¬ 
lium  polliceri  videtur  ;  et,  forsan  propter  simi¬ 
litudinem  et  analogiam  quae  inter  tubercula 
et  ulcera  phthisica  scrofulamque  existit,  in 
curanda  phthisi  quoque  fuit  laudata. 

Murias  baryta ,  sub  forma  solutionis,  in  do- 
sibus  quinque  vel  decem  guttarum  bis  terve 

in  die,  exhiberi  solet,  et  sensim  et  caute, 
prout  aeger  ferat,  augeatur  :  nunc  vero  minus 
prodesse  videtur. 

Balsama  quoque  oiim  adeo  laudata,  nunc 
jure  desueta  sunt. 


Ad  indicia  qu cedam  graviora  levanda ,  ano- 
dynis  seu  soporificis,  quorum  in  numero  max¬ 
ime  eminet  opium ,  prudentes  medici  uti  solent, 

i 

nimirum  quod  ad  asperam  tussim  sedandam, 
dolores  consopiendos,  somnum  ducendum,  et 
diarrhoeam  vel  praecavendam  vel  compescen¬ 
dam  magnopere  valet  ;  eoque  plus  emolu¬ 
menti,  praesente  lenimine,  quam,  habitum 
inflammatorium  accendendo,  aut  expectora- 
tionem  sistendo,  nocumenti  adferre  solet.  Si 
enim  nodturnis  horis  quies,  quae  et  aegris  et 
sanis  adeo  est  necessaria,  haustu  anodyno 
laboranti  concilietur,  observatum  est,  quod 
matutinis  horis,  pus  bonum,  et,  ut  medici 
loquuntur,  bene  codtum,  facile  ac  cum  leva- 

mine  educatur.  Administrationem  vero  opii 
multo  forsan  prudentius  differamus,  usque- 
dum  accessio  febrilis  abeat :  tempus  itaque 
matutinum  ejus  usui  magis  accommodum 
erit. 

Constat  evidenter,  emplastra  meloes  vesica - 
torii,  thoracis  nempe  lateri  applicata,  quod 
magis  affedum  videatur,  prodesse  ;  ad  certam 
corporis  partem  humorum  affluxum  derivant, 
accelerant  et  foras  pellunt,  dolorem  pecloris 
et  irritabilitatem  minuunt,  et  spasmum  ar¬ 
cendo,  expedtorationepi  promovent.  Huc 
quoque  referenda  sunt  ulcera  perpetua  aut 
fonticuli,  a  quibus  majus  levamen,  quam  pro 
puris  quantitate,  profluere  fertur. 

Acidum  sulphur  i  cum,  vel  cum  mucilaginosis, 
vel  cum  aqua  rosarum  certa  proportione,  simul 
consociatum,  cum  fruclu  adhibetur  ;  sitim 
namque  sedat,  tussim  aestumque  febrilem  mi¬ 
tigat,  corpus  refrigerat,  et  sudoribus  quam 
maxime  obstat ;  et  in  hanc  salubritatis  notam 
incurrunt  conspirantque  fructus  maturi ,  citrus 
aurantium,  citrus  medica,  fragi  hortenses,  ac 
similia  :  porro  operam  plana  insignem  prae- 

stant,  quippe  quas  putredini  potenter  resis¬ 
tunt. 

'  f  T  V  i  \  j  t  Y'  '•  :  M  ;  ;?•  *  f  ^  f  J  **'• 

Cum  tussicula  aegrum  perpetuo  vexet, 
originem  ab  faucium  irritatione  ducens,  res 
mucilaginosce ,  cum  opio  praesertim  conjundae, 
unde  duplex  bonum  resiliet,  sub  forma  nempe 
trochiscorum  glycyrrhizae  et  opii,  et  alia  hu¬ 
jusmodi,  has  vias  oblinendo,  inviscando  et 
acrimoniam  ipsam  forsan  enervando,  multum 

prodesse  possunt.  Lichen  vero  Islandicus  adeo 
celebratus,  nunc  parum  aut  nihil  supra  gummi 
mimosae  Niloticae  ascendere  videtur. 

Emetica ,  praecipue  quae  in  ventriculum 
tantum  adionem  ostendunt,  ut  sulphas  zinci , 
prodesse  invenientur,  nimirum  quae  accessiones 
vespertinas  mitigant,  diarrhoeam  compescunt, 
promoventque  expedorationem  ;  sed  haud 
omnibus  ex  aequo,  nec  in  omnibus  morbi  sta¬ 
diis,  proderunt  emetica.  Itaque  cum  debili¬ 
tas  magna  et  sudores  colliquantes  aegrum  ex¬ 
hauriunt,  ex  eorum  usu  nihil  boni  est  mutu¬ 
andum. 

Ad  levandum  sensum  dolentem  et  molestum, 
qui,  sub  tempus  hedici  paroxysmi,  plantas 

pedum  volasque  manuum  occupat,  ad  fomenta 
cum  aqua  tepida  confugimus.  Ad  vires  suf¬ 
fulciendas,  cinchona  officina! is  ;  ad  dyspnoeam 
levandam,  quae  haud  infrequenter  urget,  va¬ 
porum  aquae  calidae  inhalationes,  cum  aethere  ; 
ad  discutiendos  flatus,  quibus  venter  non  raro 
distenditur,  carminativa  ;  et  ad  aphthas,  quae 

aliquando  adeo  vexant,  amovendas,  absorben- 

* 

tia  et  astringentia,  adhiberi  solent. 

Etiamsi  vero  omnes  unanimi  assentiunt 
medici,  ea  de  corpore  eliminari,  qua?  diutius 
retenta,  non  nocere  non  possent,  de  iis  tamen 
evacuationibus,  quae  per  cutis  vasa,  et  per 
alvum  fiunt,  praesertim  in  morbi  hujusce 
stadio  provedtiore,  magis  metuere  medicum 
decet  ;  observatur  enim,  quod,  dum  funesta 
phthisis  in  dissolutionem  vergit,  diffluant  su¬ 
doribus  miseri,  et  quoque  notatur,  alvi  fluxum 
colliquantem  solere  vitae  finem  ponere  :  ob  has 
igitur  rationes,  cautione  uti  decet,  ne  sudores 
excitando,  vel  alvum  movendo,  mortem  ac¬ 
celeremus.  Si  vero  alvus  nimis  adstricfa  sit, 
quod  semper  fere  in  principio  mali,  a  natura 
ipsius  morbi,  uti  et  in  stadio  etiam  provedtiore, 

ab  usu  anodynorum,  aliquando  accidere  solet, 
et  a  nimio  nixu  in  faecibus  induratis  expel¬ 
lendis,  aut  ab  irritatione,  quae  ex  iis  diutius 
retentis  necessario  oriatur,  et  in  totum  corpus 
agat,  quid  metuendum  foret,  tarditas  ejus  non 
nisi  per  clysma  emolliens  solicitetur,  ut  con¬ 
tenta  dimitteret ;  usum  namque  purgantium 
aut  etiam  laxantium  ore  assumptorum,  non 
raro  diarrhoea  colliquans  excipit,  quae,  quan- 
docunque  occurrat,  opiatis  et  astringentibus 
sublevetur. 


FINIS. 

